projecte-aina/catalan_government_crawling huggingface dataset:
El Memorial Democràtic commemora el Dia de les Dones Treballadores amb l'estrena a Barcelona d'un documental sobre l'heroisme d'un grup de vint-i-una infermeres que van exercir, de 1937 a 1939, a l'Hospital Militar d'Ontinyent atenent soldats republicans.
El Memorial Democràtic ha organitzat un concert gratuït amb peces musicals inèdites que es van escriure durant la Guerra Civil.
Tindrà lloc el 18 de març, a la capella de Santa Àgata de Barcelona a les 18 h.
Aquesta proposta musical serà interpretada pel Quartet Cosmos.
Un recorregut poètic per les literatures de l'exili el 3 de març a la Jonquera.
Els genocidis en clau de passat i present, al Museu Memorial de l'Exili.
L'exposició del Memorial Democràtic sobre l'escriptora barcelonina es pot visitar a Can Monsà.
La nova exposició al Memorial Democràtic mostra 120 postals creades per artistes salvadorencs inspirant-se en els acords de pau, 25 anys després del conflicte.
Vine a veure-la del 7 de març a l'1 d'abril.
Exposició realitzada en el marc del centenari Carles Fontserè.
Al MUME a partir del 17 de març.
Tindrà lloc diumenge, 18 de març, i anirà a càrrec del comissari, Arnau Gonzàlez i Vilalta.
Vine a veure-la al Memorial Democràtic fins a l'1 d'abril de 2018.
Una crònica visual del pas per Espanya de milers de joves francesos que fugien del feixisme per incorporar-se a files al nord d'Àfrica.
La trobaràs al MUME fins a l'1 de juliol.
El MUME organitza una sortida el 4 de març a Cotlliure per recordar el poeta Antonio Machado.
El 25 de març, el COMEBE proposa una ruta per conèixer alguns dels indrets i esdeveniments que van marcar la població durant la Guerra Civil i la batalla de l'Ebre.
Presentació de l'antologia d'articles de Miquel Caminal al Memorial Democràtic el 12 de març.
T'hi esperem entre el 12 i el 15 d'abril amb dos llibres sobre còmic i memòria històrica que no et pots perdre!
El Memorial Democràtic participa a la diada de Sant Jordi amb un estand a la Rambla del Raval i presenta l'àlbum il·lustrat 'Elna, la Maternitat'.
El Memorial Democràtic organitza una xerrada i un taller amb estudiants i l'escriptora Dory Sontheimer a l'Institut Miquel Taradell del Raval.
Amb motiu del Dia Internacional de l'Art, el MUME proposa una visita guiada a l'exposició "Camp dels Haras, 1939.
Fontserè i Clavé a la llum de Martí Vives".
Anirà a càrrec d'Eric Forcada, comissari de l'exposició, i tindrà lloc el 14 d'abril.
Exposició realitzada en el marc del centenari Carles Fontserè.
Al MUME a partir del 17 de març.
Una crònica visual del pas per Espanya de milers de joves francesos que fugien del feixisme per incorporar-se a files al nord d'Àfrica.
La trobaràs al MUME fins a l'1 de juliol.
Els genocidis en clau de passat i present, al Museu Memorial de l'Exili.
L'exposició del Memorial Democràtic sobre l'escriptora barcelonina es pot visitar a Can Monsà.
El Museu d'Història de Girona i el Museu Memorial de l'Exili proposa una ruta que segueix les passes de milers de persones que s'exiliaren a inicis de 1939.
Tindrà lloc el 14 d'abril i anirà de Girona a la Jonquera passant per Agullana, la Vajol i el Coll de Lli.
Una ruta per Pinell de Brai ens apropa als esdeveniments que van marcar la població durant la Guerra Civil i la batalla de l'Ebre.
Aquesta proposta del COMEBE tindrà lloc el 15 d'abril.
El Memorial Democràtic participa a les jornades organitzades per l'American Institute for Catalan Studies (AICS) a Houston.
El programa té l'objectiu d'acollir persones defensores dels drets humans que es troben en situació de perill en el seu país d'origen.
El termini de presentació de candidatures és obert fins al 20 d'abril.
Dues noves publicacions del Memorial Democràtic expliquen des del llibre il·lustrat i el còmic el nostre passat recent.
Presentació del llibre de Rafel Bruguera el 7 d'abril al Museu Memorial de l'Exili.
S'ofereix als particulars, de forma gratuïta, el darrer diumenge de cada mes, a les 11 h
Cal fer la reserva per correu electrònic o telèfon amb 15 dies d'antelació.
En el cas que no hi hagi un mínim de 10 persones inscrites, la visita s'ajornarà el mes següent.
Podeu fer la reserva prèvia al MUME, tel. 972 556 533 ( [EMAIL] )
La visita guiada al museu s'inicia fent referència a la dimensió universal del fenomen de l'exili.
D'una banda, es fixa l'atenció en les seves causes i, de l'altra, s'aborda la complexitat del laberint en el qual van entrar milers de refugiats quan van traspassar la frontera.
La veu dels testimonis, amb les seves trajectòries personals i les seves vivències, juntament amb l'exposició permanent del museu, fan que la visita sigui una experiència d'un gran impacte emocional.
Ajuda a prendre consciència de la importància dels fets i a entendre els paral·lelismes amb situacions similars contemporànies.
La mostra sobre l'escriptora arriba a Olot
"Montserrat Roig, cronista d'un temps i d'un país" proposa un repàs de la trajectòria professional i personal de l'escriptora i periodista.
Els àmbits de l'exposició son "Infància i franquisme", "Feminisme", "Catalanisme popular", "Compromís social", "Compromís amb les esquerres", "L'escriptora", "La periodista", "L'afició del teatre" i "Denúncia dels horrors del nazisme".
La vintena de fotografies que mostra són de Pilar Aymerich, l'arxiu familiar Sempere Roig i el fons Montserrat Roig de l'Arxiu Nacional de Catalunya.
Els textos són fragments de peces periodístiques i literàries de l'escriptora i periodista.
L'exposició és una de les propostes d'Olot Cultura al voltant del feminisme.
L'exposició es podrà veure al vestíbul gran de Can Monsà.
Simultàniament, els alumnes del Servei Per la Normalització lingüística d'Olot llegiran 'El temps de les cireres'
Memorial Democràtic i Associació de Dones Periodistes
El MUME exhibeix més de 120 fotografies del fons de Francesc Boix realitzades al front d'Aragó i al front del riu Segre
Podreu veure aquesta exposició fins el dia 25 de febrer
Del 16 de desembre de 2017 a l'11 de febrer de 2018, el Museu Memorial de l'Exili exhibirà més de 120 reproduccions de fotografies del fons Francesc Boix.
Les imatges són de la col·lecció de fotografies fetes per Boix durant la Guerra Civil i dipositades a l'Arxiu Nacional de Catalunya l'any 2016.
Amb la recuperació d'aquests negatius, es va completar el llegat d'un dels fotògrafs més destacats del país.
L'exposició s'acompanya del catàleg Els primers trets de Francesc Boix, amb textos de Maria Barbal, Ramon Barnadas, Pep Cruanyes, Ricard Marco i Josep Maria Solé i Sabaté.
La mostra ha estat organitzada per l'Institut d'Estudis Ilerdencs.
Francesc Boix (Barcelona, 1920 – París, 1951) s'exilià a França després de la Guerra Civil.
Va ser internat a diversos camps de refugiats, s'incorporà a les brigades de treball de l'exèrcit francès i durant la II Guerra Mundial va ser capturat per l'exèrcit alemany.
El 1941 ingressà al camp de concentració de Mauthausen, en el qual va treballar en el servei fotogràfic.
Les fotos que va amagar, les que va fer i el seu testimoniatge als judicis de Nuremberg i Dachau el 1946 van contribuir a la condemna de diversos caps nazis.
Dissabtes, de 10 a 18 h, i diumenges i festius, de 10 a 14 h.
Tancat els dilluns, excepte festius.
Per les festes de Nadal, el museu està tancat els dies 1 i 6 de gener i 25 i 26 de desembre, i els dies 24 i 31 de desembre està obert de 10 a 14 h.
Menors de 17 anys, aturats, escolars, grups d'estudiants i docents: entrada gratuïta.
Majors de 65 anys: tarifa reduïda, 2 €.
Pensionistes, carnet d'estudiant i grups d'adults: tarifa reduïda, 3 €.
Museu Memorial de l'Exili (MUME) i Institut d'Estudis Ilerdencs
El Teatre Nacional de Catalunya porta a l'escenari l'adaptació teatral de l'obra Medusa.
El muntatge de la companyia La Virgueria i Pablo Ley es basa en la novel·la homònima de Menéndez Salmón sobre el cineasta, fotògraf i pintor Karl Gustav Friedrich Prohaska, observador privilegiat de les atrocitats del segle xx.
Com a activitat paral·lela, s'ha organitzat, a la seu del Memorial Democràtic, una taula rodona sobre la història recent d'Europa a través dels conflictes dels darrers 100 anys.
Hi participaran Plàcid Garcia-Planas, director del Memorial Democràtic; Jordi Armadans, director de Fundipau; Tica Font, directora de l'Institut Català Internacional per la Pau; Aleix Fauró, actor, dramaturg i director teatral de la companyia La Virgueria, Eduard Martínez, responsable de relacions institucionals d'Amnistia Internacional Catalunya i Edo Bazzaco, membre de la junta directiva de SOS Racisme.
La Virgueria Teatre amb la col·laboració del Memorial Democràtic de la Generalitat de Catalunya i del Teatre Nacional de Catalunya
Com a novetat per al 2018, el MUME ofereix, entre gener i juny sortides mensuals per descobrir indrets relacionats amb l'exili de 1939
Ja us podeu apuntar a les primeres sortides.
Us permetran conèixer el museu, Agullana i La Vajol, i complementa-ho amb les visites següents a Cotlliure, Argelers, Elna i Portbou.
L'horari previst de l'activitat és de mitja jornada (de 10 a 14.30 h) i el punt de trobada és el MUME, excepte en el cas de la sortida a Portbou.
Cal inscripció prèvia (telèfon 972 556 533; correu [EMAIL] ).
La realització de l'activitat queda subjecte a un mínim de 10 participants.
Els desplaçaments es realitzen en transport propi del participant i el dinar no està inclòs.
Començarem l'activitat amb una visita al Museu Memorial de l'Exili, i tot seguit ens endinsarem als boscos de la Vajol per trobar la Mina Canta, lloc on es dipositaren els fons i les divises del Banc d'Espanya i algunes obres d'art. Vine a descobrir un dels secrets més ben guardats durant la Guerra Civil!
Els últims dies de la Guerra Civil a l'Empordà
Descobrirem el Museu Memorial de l'Exili i el Centre d'Interpretació sobre l'Exili Cultural Català de 1939, situat a Agullana, poble fronterer que va acollir les principals institucions i autoritats republicanes durant els últims dies de la Guerra Civil, així com delegacions de les ambaixades de la URSS i de Mèxic.
Arsenals de municions; soldats de l'Exèrcit Popular, carrabiners i mossos d'esquadra; intel·lectuals i artistes i molt més!
Ens trobarem al Museu Memorial de l'Exili per anar a Cotlliure, poble rossellonès a prop de la frontera, on el poeta Antonio Machado va viure les seves últimes setmanes, i on va ser enterrat.
Una tomba que és un espai de memòria i de record, on llegirem alguns dels seus poemes.
Argelers i Elna: el dolor de l'internament i la llum de l'esperança
Visitarem la Maternitat d'Elna, on descobrirem un oasi de pau i solidaritat enmig de la desesperació de l'exili i la II Guerra Mundial.
Continuarem amb la visita a la platja d'Argelers, espai on es va ubicar un dels camps d'internament per a republicans més tristament cèlebres.
Portbou en els anys de plom de la II Guerra Mundial
Ens trobarem a Portbou, poble fronterer que va suposar la via de sortida de molts republicans al final de la Guerra Civil, i uns mesos més tard va ser també una de les vies principals d'entrada de molts jueus i de resistents antifeixistes que fugien de l'horror nazi.
Visitarem el cementiri, el monument "Passatges" de Dani Karavan, dedicat a la memòria de Walter Benjamin, i pujarem al Coll de Belitres.
Coneix els búnquers de la Jonquera
Després d'una visita al Museu Memorial de l'Exili, descobrirem que a La Jonquera hi ha diverses construccions i obres militars amagades entre el paisatge.
Assentaments de metralladores i de cànons antitancs preparats per frenar una invasió militar externa durant la dècada dels anys quaranta.
Entrarem en un búnquer i caminarem per la seva trinxera!
La col·lecció Referents de la Generalitat de Catalunya edita 'A 80 anys del cop d'estat de Franco' i 'La Guerra Civil al territori.
A 80 anys del cop d'estat de Franco és el vuitè volum de la Col·lecció Referents, i comprèn l'estudi, des de diferents angles, de l'acció política i econòmica que va dur terme l'executiu de la Generalitat de Catalunya durant la guerra civil (1936-1939).
Lleida, Tarragona i Girona és el novè llibre editat per Referents.
Ofereix al lector les conferències que el Memorial Democràtic va organitzar a Lleida, Tarragona i Girona al voltant de la Guerra Civil i les conseqüències del conflicte en el territori.
Tots dos llibres han estat editat pels doctors en Història i tècnics del Memorial Democràtic Oriol Dueñas i Josep Lluís Martín i Berbois.
Recullen, per primera vegada en més de 20 anys, les aportacions de més de trenta especialistes, i aporten una anàlisi profunda i rigorosa i actualitzada, tant de l'acció del Govern català com de les causes i conseqüències de la Guerra Civil des de la perspectiva del territori.
Presentació del nou llibre de l'editorial Gorbs al Memorial Democràtic
El Memorial Democràtic acull dijous, 22 de febrer de 2018, la presentació del llibre Aeròdroms republicans de Girona (1936-1939 ).
Aquest volum, coordinat per David Gesalí, és el primer estudi col·lectiu dels aeròdroms emplaçats a les comarques gironines.
El llibre ens parla, un a un i de la mà dels principals especialistes, dels onze aeròdroms que es van posar en funcionament durant la Guerra Civil.
L'estudi introductori i el context general han anat a càrrec del coordinador de l'obra.
La presentació anirà a càrrec de David Gesalí, autor i coordinador; David Íñiguez, prologuista; Roberto Pla, autor; Carles B. Gorbs, editor, i Teresa Renedo, cap de l'Àrea de Programació del Memorial Democràtic.
Gorbs Edicions, Memorial Democràtic i Diputació de Girona
El Director del Memorial Democràtic ofereix una conferència a l'Aleixar
El director del Memorial Democràtic, Plàcid Garcia-Planas, pronunciarà el 17 de febrer, la conferència 'Guerra viscuda i memòria' a l'Aleixar.
L'activitat ha estat organitzada pel Col·lectiu aleixarenc de Torre Regina.
Col·lectiu aleixarenc de Torre Regina
Sala d'actes de la Casa de Cultura
Xerrada sobre pistolerisme i visita teatralitzada al refugi de l'Estació
El 29 de gener de 1939, prop de les 15.00 h, la Garriga va ser bombardejada per l'aviació feixista italiana al servei de Franco.
Dues esquadrilles d'avions Savoia S-79 van deixar caure les bombes sobre el nucli urbà.
Hi van morir un mínim de quinze persones.
La memòria del tràgic bombardeig es va silenciar durant la dictadura franquista.
L'àrea de Patrimoni de l'ajuntament del municipi organitza cada any actes de commemoració, amb els quals, a més de fomentar la recuperació i la divulgació de la memòria i la història, es vol fomentar la reflexió sobre els fets, recuperar i difondre els elements patrimonials relacionats amb el conflicte i dignificar la memòria de les víctimes del bombardeig i les seves famílies.
Les activitats tenen lloc de gener a abril.
Aquestes són les previstes al febrer:
Xerrada a la Garriga al voltant del pistolerisme.
La Garriga recorda els bombardejos durant la Guerra Civil
El Memorial Democràtic de la Generalitat de Catalunya ha organitzat una visita guiada l'exposició 'Une Catalogne Indépendante?
Geopolítica i Guerra Civil (1936-1939)'.
La visita guiada tindrà lloc diumenge, 25 de febrer, a les 12 hores.
Per participar-hi, confirmeu la vostra assistència enviant un correu a [EMAIL] o bé trucant al telèfon 93 624 73 51.
Geopolítica i Guerra Civil (1936-1939)'
Aquesta exposició explica com durant la Guerra Civil alguns països van creure que Catalunya proclamaria la independència.
La mostra ens parla de com la història no és només conèixer allò que acabà culminant-se, sinó també els camins que quedaren tallats.
Alhora descobreix una suma sorprenent de circumstàncies que marcaren la nostra història.
Ho fa a partir de l'estudi exhaustiu de la visió dels diplomàtics i periodistes europeus i americans i d'una àmplia selecció de peces de gran valor històric.
Activitat gratuïta (cal fer reserva prèvia a [EMAIL]; telèfon 936 247 351).
Memorial Democràtic de la Generalitat de Catalunya
Col·lecció particular Éric Forcada
L'acte comportarà una dignificació del monument memorial de la fossa on reposen les restes dels refugiats morts a Prats de Molló durant la Retirada de 1939, al cementiri municipal.
Igualment, es col·locarà una placa memorial a l'edifici de les Escoles en homenatge i agraïment als habitants de Prats de Molló per la solidaritat amb els refugiats republicans.
El punt de trobada serà a les 15.30 h al Giratori dels Països Catalans, per després anar al cementiri, on s'inaugurarà la làpida memorial amb els noms gravats dels refugiats republicans, a les 16 h.
L'acte estarà presentat pel periodista de Ràdio Arrels Pere Manzanares.
Hi intervindran: l'alcalde de Prats de Molló, Claude Ferrer; el testimoni Floreal Falcó, que parlarà en nom dels refugiats republicans, i la directora general de Relacions Institucionals i amb el Parlament del Departament d'Afers i Relacions Institucionals i Exteriors i Transparència de la Generalitat de Catalunya, Carme Garcia.
A continuació, a les 16.30 h, els assistents es desplaçaran a la plaça del Foiral i es retrobaran davant les escoles, on es descobrirà una placa commemorativa en record de la solidaritat del poble de Prats de Molló cap als refugiats republicans.
Hi intervindran: l'alcalde de Prats de Molló, Claude Ferrer; la neta de l'alcalde de Prat de Molló el 1939, Paula Noëll; la descendent de refugiats republicans allotjats a casa del notari de Prats de Molló el 1939, Mercedes Guix, i la directora general de Relacions Institucionals i amb el Parlament, Carme Garcia.
Tot seguit hi haurà una actuació musical, a càrrec de Muriel Perpigna, que interpretarà les cançons Venim del nord, venim del sud, Abril 74 i L'estaca, i s'oferirà un refrigeri a les 17.30 h a la sala Foyer Rural, on també es podrà visitar l'exposició "La retirada a Prats de Molló".
Generalitat de Catalunya, Ajuntament de Prats de Molló i MUME
El Memorial Democràtic commemora el Dia de les Dones Treballadores amb l'estrena a Barcelona d'un documental sobre l'heroisme d'un grup d'infermeres que van exercir a l'Hospital Militar d'Ontinyent atenent soldats republicans
'Les mamàs belgues' és la història d'unes dones que van arribar a Espanya des de Bèlgica durant la Guerra Civil per treballar com a infermeres, encara que no tenien cap experiència professional ni havien vist mai un ferit de guerra.
El documental explica les vivències d'aquest grup de dones valentes i compromeses que ho van deixar tot en el seu país i van fer milers de quilòmetres per cuidar els soldats que combatien el feixisme a Espanya.
Els seus marits o parelles lluitaven en les Brigades Internacionals.
Elles també volien participar en la lluita antifeixista, i l'Hospital Militar d'Ontinyent (València) els va oferir la possibilitat de fer-ho.
La María Rosario Llin Belda hi va entrar a treballar amb 15 anys i va conèixer aquestes joves.
En acabar la guerra, les infermeres es van veure obligades a tornar al seu país.
Les mamàs belgues, majoritàriament jueves, van ser perseguides pels nazis, que les coneixien despectivament com "les espanyoles".
Moltes van acabar els seus dies en camps de concentració com Auschwitz.
'Les mamàs belgues' dona veu a aquestes joves valentes, i recorda els seus valors i la seva solidaritat.
La presentació anirà a càrrec del director del Memorial Democràtic, Plàcid Garcia-Planas.
Hi intervindran també Sven Tuytens, periodista i director del documental, i la historiadora Paola Lo Cascio, amb un diàleg obert a la participació del públic.
T'hi esperem entre el 12 i el 15 d'abril amb dos llibres sobre còmic i memòria històrica que no et pots perdre
El Memorial Democràtic participarà a la 36ena edició Saló del Còmic de Barcelona amb un estand (n.
43, pavelló 2) i la presentació de les noves publicacions "Memòria i vinyetes" i "Elna, la maternitat".
Del 12 al 15 d'abril, ens trobareu al Palau 2 (pavelló 2, estand 43).
Podreu conèixer el Servei Educatiu del Memorial i les dues noves publicacions de la institució: "Memòria i vinyetes.
La memòria històrica a l'aula a través del còmic" i el llibre il·lustrat adreçat a infants i famílies "Elna, la maternitat".
XI Trobada Pedagògica del Saló Internacional del Còmic
El 12 d'abril, a les 18.45 h, David Fernández de Arriba, autor de Memòria i vinyetes presentarà el llibre a la XI Trobada Pedagògica del Saló Internacional del Còmic.
Es tracta del vuitè volum de la col·lecció "Eines de memòria".
S'adreça a professors, i està dedicat als còmics.
Les onze propostes didàctiques i els articles fan d'aquest llibre una referència i una guia per a la difusió de la memòria històrica i de la novel·la gràfica entre els joves.
"Memòria dibuixada", la nova col·lecció del Memorial Democràtic
El Memorial Democràtic ha creat una nova col·lecció literària especialitzada en llibres il·lustrats i memòria històrica.
Hi trobareu històries plenes de valors humans, històries de persones que van viure situacions extremes.
Amb aquestes memòries volem reconèixer la valentia i l'esforç dels seus protagonistes i, alhora, transmetre aquests valors humans a les generacions presents i futures perquè puguin conèixer, reflexionar i aprendre.
Totes aquestes memòries, a més a més, deliciosament dibuixades, ens permetran endinsar-nos en aquest art de la il·lustració.
"La meva mare em va donar la vida i l'Elisabeth Eidenbenz, l'esperança en el gènere humà."
Elna, la maternitat, és el primer llibre de la col·lecció.
Es tracta d'un conte escrit per Roser Ros, il·lustrat per Jordi Vila-Delclòs i amb un apunt històric per conèixer més a càrrec de la Maria Ojuel.
Ben aviat en Joan tindrà una germana que durà per nom Elna, un nom carregat d'història, una història que va caure en l'oblit i que els seus pares, en Ramon i la Irene, tractaran de transmetre-li durant una excursió.
Aquesta sortida ens brinda una bona ocasió per travessar les portes del vell castell d'en Bardou, a Elna, i impregnar-nos de les vivències que es van produir allà durant la primera meitat del segle passat.
Saló Internacional del Còmic de Barcelona.
Avinguda de la Reina Maria Cristina, s/n
Llibre editat per Pagès Editors: Col·lecció La Maleta de l'Exili
Jaume Pellicer (l'Escala, 1914-Dachau, 1944) va ser un home amb una sòlida formació autodidacte, republicà i catalanista.
Fou un de tants republicans que s'allistà voluntàriament de milicià en els primers temps de la Guerra Civil, en el seu cas destinat a la zona costanera del nord de l'Alt Empordà.
Mobilitzat posteriorment, li tocà defensar la República als fronts d'Aragó i del Segre.
Els primers dies de febrer del 39 emprengué el camí de l'exili amb una maleta poc proveïda perquè esperava tornar a casa ben aviat, una vegada les potències europees haguessin enderrocat el règim franquista que s'havia alçat contra la legalitat democràtica.
L'autor del llibre, Rafel Bruguera, és mestre i polític.
Ha estat alcalde de l'Escala, Diputat Provincial i Senador.
Actualment és diputat al Parlament de Catalunya.
És autor de diversos articles i llibres de temàtica local.
Les dues noves publicacions del Memorial Democràtic explicant des del llibre il·lustrat i el còmic el nostre passat recent
El Memorial Democràtic ha publicat dos nous volums amb un nexe: apropar als joves, infants i famílies la nostra història contemporània amb il·lustracions.
La memòria històrica a l'aula a través del còmic, per a professors, i l'àlbum il·lustrat adreçat a infants Elna, la maternitat.
El vuitè volum de la col·lecció "Eines de memòria" s'adreça a professors, i està dedicat als còmics.
Les onze propostes didàctiques i els articles fan d'aquest llibre una referència i una guia per a la difusió de la memòria històrica i de la novel·la gràfica entre els joves.
Ben aviat en Joan tindrà una germana que durà per nom Elna, un nom carregat d'història, una història que va caure en l'oblit i que els seus pares, en Ramon i la Irene, tractaran de transmetre-li durant una excursió.
Aquesta sortida ens brinda una bona ocasió per travessar les portes del vell castell d'en Bardou, a Elna, i impregnar-nos de les vivències que es van produir allà durant la primera meitat del segle passat.
El conte, escrit per Roser Ros i il·lustrat per Jordi Vila-Delclòs Delclòs amb un apunt històric a càrrec de la Maria Ojuel, inaugura la col·lecció de llibres 'Memòria dibuixada'.